|  |
| --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ------ |
| ΙΔΡΥΜΑ ΚΡΑΤΙΚΩΝ ΥΠΟΤΡΟΦΙΩΝ(Ι.Κ.Υ.)------ |

#

#

##

## Νέα Ιωνία,10-12-2021

##  Α.Π.: 11910

**ΑΝΑΚΟΙΝΩΣΗ**

Το Ίδρυμα Κρατικών Υποτροφιών αναφορικά με το **πρόγραμμα χορήγησης βραβείων σε ομάδες φοιτητών που πρώτευσαν ή διακρίθηκαν σε διεθνείς διαγωνισμούς** (άρθρο 2, ΚΥΑ 136877/Ζ1/26-10-2021,ΦΕΚ αρ.5021/τ.Β΄/ 29-10-2021) ανακοινώνει τα ακόλουθα:

Οι ομάδες φοιτητών που πρώτευσαν ή διακρίθηκαν σε διεθνή διαγωνισμό δύνανται να υποβάλλουν, δια του επιστημονικού υπευθύνου, αίτηση στη Γραμματεία του οικείου τμήματος, συμπληρώνοντας το ειδικό έντυπο αίτησης που επισυνάπτεται στην παρούσα ανακοίνωση και είναι αναρτημένο στην επίσημη ιστοσελίδα του ΙΚΥ.

Με την αίτηση συνυποβάλλονται τα απαιτούμενα δικαιολογητικά που ορίζονται σε αυτήν, τα οποία αποσκοπούν στην περιγραφή των αξόνων και λεπτομερειών του διαγωνισμού και στην τεκμηρίωση της σημασίας/ποιότητάς του, της δυσκολίας και του πλήθους των διαγωνιζομένων.

Οι οικείες Γραμματείες έχουν την ευθύνη να διαβιβάσουν τις σχετικές αιτήσεις της διακριθείσας επιστημονικής ομάδας, υπογεγραμμένη τόσο από τον επιστημονικό υπεύθυνο, όσο και από τον Πρόεδρο του Τμήματος ΑΕΙ, στο ΙΚΥ .

**Οι αιτήσεις θα πρέπει να έχουν περιέλθει στο ΙΚΥ εντός μηνός από τη διάκριση της ομάδας.**

Η υποβολή αιτήσεων **θα ξεκινήσει από την ημερομηνία της παρούσας ανακοίνωσης** και θα είναι ανοιχτή για τα ημερολογιακά έτη 2021 και 2022. Δεκτές γίνονται και οι αιτήσεις που αφορούν διακρίσεις ομάδων που επιτεύχθηκαν ένα μήνα πριν από την ημερομηνία της ανακοίνωσης.

Η αξιολόγηση των υποβληθεισών προτάσεων γίνεται από το Διοικητικό Συμβούλιο του ΙΚΥ κατ΄ εφαρμογή των οριζόμενων στην παρ. 3 του άρθρου 2 της ανωτέρω ΚΥΑ του προγράμματος.

Το βραβείο αφορά σε καταβολή ακαθάριστου εφάπαξ ποσού ύψους 500,00€, ανά συμμετέχοντα φοιτητή, το οποίο κατατίθεται απευθείας από το ΙΚΥ στον τραπεζικό λογαριασμό του κάθε δικαιούχου φοιτητή.

Πληροφορίες παρέχονται από το τμήμα Διαγωνισμών του ΙΚΥ στα τηλ. 2103726306 και 2103726346 και στα e- mail: estamo@iky.gr και sbikaki@iky.gr.

 Ο Πρόεδρος του ΔΣ του ΙΚΥ

 Μιχαήλ Κουτσιλιέρης

 Καθηγητής Ιατρικής Σχολής ΕΚΠΑ